ddrg/super_eurlex huggingface dataset:
7.

ia act de faptul că condiționalitățile ex ante au reprezentat o sarcină administrativă suplimentară și au constituit probabil, fapt recunoscut de Comisie, unul dintre posibilele motive ale întârzierilor înregistrate în punerea în practică a fondurilor ESI pentru perioada 2014-2020; ia act, de asemenea, de faptul că, deși nu s-au înregistrat cazuri de suspendare de către Comisie a plăților destinate programelor pentru neîndeplinirea condiționalităților ex ante până la sfârșitul lui 2016, autoritățile de management în cauză au evitat să prezinte cereri de plată, aplicându-și astfel un fel de autosuspendare și amânând punerea în aplicare, ceea ce a dus la scăderea semnificativă a ratei de absorbție la sfârșitul celui de al patrulea an din perioada actuală (2017) față de rata de absorbție înregistrată în perioada corespondentă (sfârșitul lui 2010) din perioada de programare precedentă 2007-2013 (17 % și, respectiv, 41 %), punând astfel din nou sub semnul întrebării valoarea adăugată a condiționalităților ex ante ca instrument ce a fost introdus cu scopul de a facilita punerea în aplicare a politicii de coeziune;
16.

constată că întreprinderea comună a instituit proceduri de control ex ante bazate pe examinări documentare ale aspectelor financiare și operaționale și audituri ex post la beneficiarii granturilor pentru plățile intermediare și finale aferente celui de Al șaptelea program-cadru și pentru declarațiile de cheltuieli aferente proiectelor din cadrul programului Orizont 2020, în timp ce Comisia este responsabilă de auditurile ex post ;
80.

salută politica de toleranță zero a Parlamentului față de hărțuirea sexuală, adoptată în 2017; îndeamnă, de asemenea, Parlamentul să pună în aplicare integral următoarele inițiative pentru a face față practicilor de hărțuire, în special o foaie de parcurs actualizată pentru adaptarea măsurilor de prevenire și de sprijin timpuriu pentru a soluționa conflictele și situațiile de hărțuire dintre deputați și APA, stagiari sau alți membri ai personalului, precum și între colegi, inclusiv un audit extern al practicilor și procedurilor interne ale Parlamentului, crearea unei rețele de consilieri confidențiali experți, introducerea programelor de formare obligatorie pentru deputați, APA, stagiari sau alți membri ai personalului, reorganizarea comitetelor de combatere a hărțuirii prin reunirea acestora într-un comitet unic cu o compoziție variabilă, în funcție de cazul examinat, incluzând ca membri permanenți ai comitetului experți în prevenirea hărțuirii, proveniți din sectorul juridic sau din cel al sănătății; organizarea regulată a unor sesiuni publice de monitorizare de către Comisia FEMM (rapoarte, audieri, ateliere etc.); observă că rezultatele auditului extern erau așteptate la începutul lunii noiembrie 2018 și solicită ca acestea să fie comunicate fără întârziere, de îndată ce sunt disponibile; se așteaptă, în plus, ca punerea în aplicare completă și transparentă a foii de parcurs, în conformitate cu rezoluția parlamentară adoptată, să înceapă sau să avanseze cât mai mult posibil înainte de sfârșitul prezentei legislaturi;
64.

reamintește importanța de a realiza evaluări atente ex ante și ex post, pentru a verifica sustenabilitatea proiectelor și valoarea lor adăugată reală din punct de vedere economic, social și de mediu; reiterează că nu ar trebui acordat niciun sprijin sub nicio formă pentru proiecte legate de tehnologii foarte poluante;
18.

regretă că deși agențiile utilizează mai mult sisteme similare de gestiune bugetară și de contabilitate, în alte domenii esențiale, cum ar fi managementul resurselor umane și gestionarea achizițiilor și a contractelor, folosesc în continuare o multitudine de soluții IT; este de acord cu Curtea că o armonizare intensificată a soluțiilor IT în aceste domenii ar îmbunătăți rentabilitatea, ar reduce riscurile legate de controlul intern și ar consolida guvernanța IT;
14.

constată că Comitetul consultativ privind achizițiile publice și contractele (ACPC) al fundației a examinat 30 de dosare în 2017; constată că, în plus, ACPC efectuează o verificare ex post anuală a unor contracte atribuite de valoare mică selectate aleatoriu; salută faptul că ACPC a fost per ansamblu mulțumit de faptul că fundația a respectat procedurile de achiziții în 2017;
37.

dorește, totuși, să atragă atenția asupra rezervelor formulate de serviciile Comisiei în cursul procedurilor normale de descărcare anuală de gestiune, precum și asupra faptului că toate statele membre înregistrează performanțe diferite în ceea ce privește utilizarea diversității de fonduri ale Uniunii și că există întotdeauna domenii în care sunt necesare îmbunătățiri; constată, în această privință, că în 2017 s-au formulat rezerve de către următoarele direcții generale pentru următoarele state membre: — DG AGRI, pentru: AT, BE, BG, HR, CZ, DK, FI, FR, DE, HU, IT, PT, RO, SK, SI, ES, SE, UK; — DG MARE, pentru: BG, CZ, IT, NL, RO; — DG REGIO, pentru: BG, HR, CZ, ET, FI, FR, DE, HU, IT, LV, PL, RO, SK, SI, SE, UK; — DG EMPL, pentru: AU, CZ, FR, DE, HU, IT, PL, RO, SK, UK — DG HOME, pentru: FI, DE, GR, UK;
27.

consideră că este posibil să se realizeze economii la bugetul Parlamentului prin stabilirea unui sediu unic; reamintește analiza realizată de Curtea de Conturi în 2014, care estima costurile cauzate de dispersia geografică a Parlamentului la 114 milioane EUR pe an; reamintește, în plus, că această dispersie geografică generează 78 % din totalul misiunilor personalului Parlamentului, iar impactul asupra mediului constă în emisii de CO 2 cuprinse între 11 000 și 19 000 de tone; solicită, prin urmare, o foaie de parcurs către un sediu unic;
22.

constată că întreprinderea comună IMI 2 a instituit proceduri de control ex ante fiabile bazate pe examinări documentare ale aspectelor financiare și operaționale; observă că în ceea ce privește plățile intermediare și finale din cadrul celui de Al șaptelea program-cadru, întreprinderea comună este cea care efectuează audituri ex post la nivelul beneficiarilor. În schimb, în cazul declarațiilor de costuri aferente proiectelor finanțate în cadrul programului Orizont 2020, Serviciul comun de audit din cadrul Comisiei este cel responsabil de efectuarea auditurilor ex post ; ia act de faptul că ratele de eroare rezultate în urma auditurilor ex post și prezentate de întreprinderea comună la sfârșitul exercițiului 2017 au fost de 1,29 % pentru proiectele din cadrul celui de Al șaptelea program-cadru și de 0,81 % pentru proiectele aferente programului Orizont 2020;
21.

este conștient de faptul că, la sfârșitul exercițiului 2018, biroul nu dispunea de o structură de audit intern și că, începând din ianuarie 2018, nu a fost prezentat niciun raport de audit exhaustiv de către serviciile de audit intern; constată, în plus, că crearea unor controale ex post pentru verificarea legalității și a regularității operațiunilor era abia la început; salută răspunsul biroului, conform căruia acesta a convenit și a documentat măsuri de corecție a sistemelor de control intern, inclusiv crearea de capacități de audit până în al patrulea trimestru al anului 2019 și a unei capacități de control intern ex post până în trimestrul al treilea din 2019; constată cu satisfacție că biroul își creează capacitatea de control ex post , primul agent de control ex post fiind recrutat în al patrulea trimestru al anului 2019, iar în prima jumătate a anului 2020 urmând a fi recrutați agenți suplimentari; ia act de faptul că biroul creează o structură de audit intern și se află în prezent în discuții cu o altă agenție a Uniunii cu o vastă experiență în domeniu pentru a identifica cel mai bun model pentru birou; invită biroul să informeze autoritatea care acordă descărcarea de gestiune cu privire la măsurile luate în acest sens;
14.

reamintește că 2018 a fost ultimul an de înregistrare în temeiul Regulamentului (CE) nr. 1907/2006; subliniază că agenția a primit 37 400 de dosare în acel an, ceea ce reprezintă o creștere de 135 % față de 2017; ia act cu satisfacție de modul în care agenția a făcut față creșterii dramatice a numărului de înregistrări din ultimul an;
21.

salută faptul că FCH2 a instituit proceduri de control ex ante bazate pe examinări documentare ale aspectelor financiare și operaționale și audituri ex post la beneficiarii granturilor pentru plățile intermediare și finale din cel de Al șaptelea program-cadru și pentru declarațiile de cheltuieli aferente proiectelor din programul Orizont 2020, în timp ce Comisia este responsabilă de auditurile ex post ; salută faptul că rata de eroare reziduală pentru auditurile ex post la sfârșitul anului 2018 a fost de 1,10 % pentru cel de Al șaptelea program-cadru și de 0,46 % pentru programul Orizont 2020, valoare considerată de Curte sub pragul de semnificație;
9.

îndeamnă Centrul să adopte un model de afaceri sustenabil, în conformitate cu planul de transformare elaborat în urma cercetării externe „Study on the Translation Centre as the Linguistic Shared Service Provider for the EU Agencies and Bodies” (Studiu privind Centrul de Traduceri ca furnizor comun de servicii lingvistice pentru agențiile și organismele UE); încurajează Centrul să implementeze până la capăt aceste măsuri care ar contribui la adaptarea noului model de afaceri la progresele tehnologice, cum ar fi proiectul de traducere a paginilor web și de recunoaștere vocală;
3.

constată, din raportul Curții, că, în 2018, agenția a avut acorduri de finanțare cu țări cu care cooperează pentru activități operaționale reprezentând 59 % din bugetul agenției; ia act de lansarea unui nou mecanism simplificat de finanțare bazat în mare măsură pe costuri unitare pentru cheltuielile legate de misiunile resurselor umane, precum și de faptul că, spre sfârșitul anului 2018, agenția a introdus un nou sistem de control ex post care acoperă toate tipurile de cheltuieli și și-a modificat sistemul de verificări ex ante integrate în circuitele financiare; evidențiază accentul pus de Curte pe faptul că rambursarea cheltuielilor cu echipamentele se bazează în continuare pe costurile reale, iar proiectul de trecere la rambursări bazate pe costurile unitare tot nu a fost implementat cu succes până acum; ia act, de asemenea, cu preocupare de observația Curții că nici după 2014 țările cu care cooperează agenția nu au prezentat documente justificative suficiente care să ateste costurile reale corespunzătoare costurilor declarate cu echipamentele și că verificările ex ante efectuate de agenție în privința lor sunt ineficace dacă nu se bazează pe documente justificative; observă că agenția nu a efectuat nicio verificare ex post cu privire la rambursări, ceea ce a crescut și mai mult riscul unor rambursări de costuri nejustificate; ia act cu îngrijorare de faptul că agenția a permis rambursarea mai multor cheltuieli declarate de țările cu care cooperează, deși acestea nu au furnizat dovezile indicate și solicitate de agenție; află, din răspunsul dat de agenție, că țările în cauză cu care cooperează au prezentat documente justificative cu situația detaliată a costurilor; invită agenția să indice clar, în viitor, tipul de documente justificative pe care le acceptă ca dovezi necesare; solicită, de asemenea, agenției să ramburseze doar cheltuielile justificate din punct de vedere legal; se așteaptă ca agenția să introducă rapid verificări ex post temeinice ale rambursărilor și să informeze autoritatea care acordă descărcarea de gestiune cu privire la progresele înregistrate în acest sens până în iunie 2020;
27.

salută faptul că întreprinderea comună are o contribuție majoră la îmbunătățirea eficienței în sectorul aviației; subliniază rezultatele foarte bune și rolul esențial al întreprinderii comune în Europa pentru a asigura accelerări nete în tehnologiile ecologice care vizează reducerea emisiilor de CO 2 , a emisiilor de gaze și a nivelurilor de zgomot produse de aeronave; subliniază importanța strategică pe care această întreprindere comună ar trebui să o aibă în cadrul viitorului program Orizont Europa pentru a contribui la realizarea noilor obiective de „neutralitate climatică” pentru 2050 și a reducerilor planificate ale emisiilor de CO 2 prin intermediul progreselor tehnologice;
62.

este de părere că, după declarația privind situația de urgență a climei, Parlamentul trebuie să conducă prin puterea exemplului și să se angajeze să ajungă la o amprentă de carbon zero până în 2030; solicită ca Parlamentul să elaboreze o strategie pentru a deveni neutru din punctul de vedere al emisiilor de carbon până în 2030 și să-și prezinte strategia autorității care acordă descărcarea de gestiune; solicită Grupului de lucru EMAS al Biroului să modifice indicatorii-cheie de performanță și actualul plan de reducere a emisiilor de CO 2 pentru a atinge neutralitatea emisiilor de dioxid de carbon până în 2030; solicită, de asemenea, să se realizeze de urgență un raport și o contabilizare a compensării emisiilor de CO 2 ale Parlamentului;
22.

îndeamnă în continuare agenția să exploreze posibilități de punere în comun a resurselor în cazul sarcinilor care se suprapun cu cele ale altor agenții ce desfășoară activități similare; încurajează agenția să înceapă să caute modalități de a folosi în comun personalul nespecializat, în domenii precum TIC, contabilitate etc., în special cu Organismul Autorităților Europene de Reglementare în Domeniul Comunicațiilor Electronice, care are sediul la Riga, și cu Agenția Europeană pentru Produse Chimice, care are sediul la Helsinki;
REZOLUȚIA (UE) 2020/1886 A PARLAMENTULUI EUROPEAN

din 14 mai 2020

conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2018, secțiunea IX – Autoritatea Europeană pentru Protecția Datelor

PARLAMENTUL EUROPEAN,

salută concluzia Curții potrivit căreia plățile totale pentru cheltuielile administrative ale AEPD aferente exercițiului încheiat la 31 decembrie 2018 nu au fost afectate de un nivel semnificativ de eroare și că sistemele de supraveghere și de control examinate au fost eficace; ia act de cererea Curții de a se implementa din nou controlul ex post, care acum a fost reinstituit;

regretă, ca observație generală, că capitolul 10 „Administrație” din Raportul anual al Curții are un domeniu de aplicare și concluzii destul de limitate, chiar dacă rubrica 5 „Administrație” din cadrul financiar multianual este considerată ca prezentând un risc scăzut;

salută faptul că, per ansamblu, gestiunea financiară a AEPD este prudentă și corectă; constată că AEPD a făcut o distincție clară între așa-numitele „activități curente și activități noi”; constată o creștere cu 1,54 % a activităților curente conform politicii sale de austeritate, majoritatea liniilor bugetare fiind înghețate la o creștere de 0 %; ia act, cu toate acestea, de creșterea numărului de activități noi, în principal ca urmare a înființării unei noi entități a Uniunii numite Comitetul european pentru protecția datelor (CEPD) și a operațiunilor sale aferente (care a devenit operațional la 25 mai 2018);

reamintește necesitatea unor estimări bugetare pentru a asigura o performanță bugetară eficientă în următorii ani; recunoaște că există unele chestiuni cu un impact esențial, cum ar fi bugetul de salarii al AEPD, cu o cotă de peste 53 %, în care chiar și o rotație moderată a personalului are un impact semnificativ asupra ratei generale de execuție a bugetului; recunoaște că estimările bugetare referitoare la recent înființatul CEPD vor deveni exacte numai după câțiva ani de funcționare;

15.

recunoaște faptul că AEPD publică anual date despre cooperarea sa interinstituțională prin intermediul unor acorduri privind nivelul serviciilor pentru servicii medicale, de traducere/interpretare, de catering și de formare, precum și acorduri administrative pentru clădiri, logistică, servicii de securitate și IT etc.; salută acordul asupra memorandumului de înțelegere dintre AEPD și CEPD (în principal legat de domeniul IT), care îi permite noului organ al Uniunii să beneficieze de activitățile desfășurate de AEPD în ultimii ani;
19.

ia act de faptul că întreprinderea comună a instituit proceduri de control ex ante fiabile, bazate pe examinări documentare ale aspectelor financiare și operaționale, și că Serviciul comun de audit al Direcției Generale Cercetare și Inovare a Comisiei („Serviciul comun de audit”) este responsabil de auditul ex post al declarațiilor de cheltuieli aferente proiectelor din cadrul programului Orizont 2020; constată, în plus, că situația de la sfârșitul anului 2018 arăta că s-au pus în aplicare în mare măsură cele mai importante standarde de control intern, unele acțiuni urmând să fie finalizate în 2019, în special revizuirea modelului de indicatori-cheie de performanță;
24.

ia act de faptul că procedurile de control ex ante ale întreprinderii comune sunt fiabile, în special în ceea ce privește plățile intermediare și finale ale celui de Al șaptelea program-cadru, întreprinderea comună efectuează audituri ex post la beneficiari, în timp ce, pentru plățile din cadrul programului Orizont 2020, Serviciul comun de audit al Comisiei este responsabil de auditurile ex post; ia act de faptul că ratele de eroare reziduale în urma auditurilor ex post raportate de întreprinderea comună la sfârșitul exercițiului 2018 au fost de 1,29 % pentru proiectele aferente celui de Al șaptelea program-cadru și de 1,33 % pentru proiectele aferente programului Orizont 2020;
REZOLUȚIA (UE) 2020/1985 A PARLAMENTULUI EUROPEAN

din 14 mai 2020

conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2018, secțiunea VI – Comitetul Economic și Social European

PARLAMENTUL EUROPEAN,

având în vedere Raportul Ombudsmanului European privind demnitatea la locul de muncă în instituțiile și agențiile UE (SI/2/2018/AMF), care susține, cu privire la personalul de rang înalt, că „persoanele sunt deosebit de vulnerabile la hărțuire atunci când există un dezechilibru de putere între părțile implicate. Acest lucru poate fi atenuat prin norme mai stricte pentru personalul de rang înalt, care nu intră sub incidența Statutului funcționarilor, cum ar fi comisarii, judecătorii, membrii Curții de Conturi, membrii Comitetului Economic și Social etc. Acestea ar putea include măsuri disciplinare agravate, cum ar fi pensionarea obligatorie sau eliminarea drepturilor de pensie. Personalul de rang înalt ar trebui să fie informat cu privire la toate normele și politicile de combatere a hărțuirii la începutul mandatelor lor într-o manieră cuprinzătoare și la intervale regulate”;

solicită Comitetului să întocmească și să pună în aplicare un plan de acțiune pentru a preveni și a combate activ hărțuirea la locul de muncă, să sensibilizeze personalul cu privire la hărțuire și să promoveze o cultură a toleranței zero față de hărțuire;

25.

constată că, în 2018, Comitetul a adoptat un număr total de 215 de avize și rapoarte (față de 155 în 2017); salută eforturile depuse în vederea creșterii eficienței sale globale; salută în mod particular toate eforturile, în special în 2018, care au condus la o viziune de transformare a viitorului mediu IT al Comitetului pentru a-l face compatibil cu administrația modernă și în perspectiva transformării în viitorii zece ani a Comitetului într-un mediu digital, cu o activitate bazată pe prelucrarea datelor și orientat spre utilizator. remarcă faptul că, în prezent, doar 3 % din bugetul Comitetului este destinat produselor IT; remarcă faptul că punerea în aplicare a strategiei digitale a Comitetului va necesita resurse suplimentare;
22.

ia act de constatarea Curții potrivit căreia întreprinderea comună IMI 2 a instituit proceduri de control ex ante fiabile, bazate pe examinări documentare ale aspectelor financiare și operaționale, în special în ceea ce privește plățile intermediare și finale sub cel de Al șaptelea program-cadru; observă că întreprinderea comună IMI 2 efectuează auditurile ex post la sediul beneficiarilor, în timp ce, pentru declarațiile costurilor aferente proiectelor din cadrul programului Orizont 2020, IAS este responsabil de auditurile ex post; ia act de faptul că ratele de eroare reziduale în urma auditurilor ex post raportate de întreprinderea comună IMI 2 la sfârșitul exercițiului 2018 au fost de 0,87 % pentru proiectele aferente celui de Al șaptelea program-cadru și de 0,67 % pentru proiectele aferente programului Orizont 2020;
26.

ia act, din raportul Curții, că agenția nu a verificat în mod sistematic prețurile și sumele în plus percepute în raport cu ofertele de preț și cu facturile emise de furnizori către contractantul care a semnat contractul-cadru pentru achiziția de licențe pentru software; ia act de faptul că agenția a aplicat contractul-cadru al Comisiei și așteaptă noul contract-cadru în care se prevede o reluare a procedurii concurențiale; invită agenția să adapteze controalele ex ante pentru plățile efectuate în temeiul contractelor-cadru și să se asigure că are loc o procedură concurențială pentru toate achizițiile publice;
18.

ia act, din raportul Curții, de faptul că, în 2014, Comisia a semnat, în numele institutului și al altor instituții și organe ale Uniunii, un contract-cadru pentru achiziționarea de programe informatice, licențe și furnizarea de servicii de mentenanță și consultanță în domeniul IT și că institutul nu a verificat în mod sistematic, în cadrul controlului ex ante , prețurile și majorările aplicate de contractantul din contractul-cadru comparându-le cu ofertele furnizorilor; subliniază că plățile totale efectuate către contractantul în cauză s-au ridicat la 64 000 EUR; ia act de răspunsul institutului conform căruia acesta a urmat mecanismul prevăzut în contractul-cadru și că contractul-cadru în cauză a expirat și a fost înlocuit cu unul nou, care prevede ca fiecare ofertă să indice în mod distinct prețul inițial și majorarea; subliniază faptul că este posibil ca contractul-cadru în sine să limiteze concurența, întrucât nu există nicio dovadă că contractantul alege furnizorii pe o bază concurențială; invită Comisia să ofere informații cu privire la modul în care se asigură competitivitatea în contractele-cadru; invită institutul să adapteze controalele ex ante pentru plățile efectuate în temeiul contractelor de acest tip și să se asigure că are loc o procedură competitivă pentru toate achizițiile publice;
12.

reamintește că, în calitate de agenție a Uniunii, Centrul are un buget exprimat în euro; cu toate acestea, având în vedere că sediul său se află în afara zonei euro (în Suedia), o proporție importantă a cheltuielilor sale sunt suportate în coroane suedeze (SEK); în plus, Centrul este expus fluctuațiilor cursului de schimb, nu doar pentru că are conturile bancare în coroană suedeză, ci și pentru că își desfășoară anumite tranzacții în alte valute;
18.

salută faptul că întreprinderea comună a luat măsuri pentru a evalua modul de desfășurare a auditurilor ex post de către autoritățile naționale de finanțare și a obținut de la acestea declarații scrise în care se afirmă că implementarea procedurilor lor naționale a oferit o asigurare rezonabilă referitor la legalitatea și regularitatea operațiunilor; în plus, ia act, din raportul Curții, de faptul că, în cazul plăților din cadrul programului Orizont 2020, Serviciul comun de audit al Comisiei este responsabil de auditurile ex post , iar rata de eroare reziduală calculată de întreprinderea comună a fost de 1,15 % la sfârșitul lui 2018;